།བླ་མ་མཆོད་པའི་ཆོ་ག་བསོད་ནམས་རབ་རྒྱས་ཞེས་
རྗེ་བཙུན་བླ་མ་དམ་པ་མཆོད་པའི་ཆོ་ག་བསོད་ནམས་རབ་རྒྱས་ཞེས་བྱ་བ། བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །དགེ་ལེགས་ཆོས་སྐུའི་ཆུ་གཏེར་ལས་འོངས་བསོད་ནམས་བརྒྱ་ཡི་དཔལ་ཡོན་
ཅན། །ཕུན་ཚོགས་ལོངས་སྐུའི་ཡིད་བཞིན་ནོར་མཆོག་སྐྱེ་དགུའི་ཅི་བསམ་ལྷུན་གྲུབ་སྟེ། །རྨད་བྱུང་སྤྲུལ་སྐུའི་རྒྱལ་མཚན་རྩེར་སོན་ཕྲིན་ལས་གཟི་འོད་རབ་འཕྲོས་པས།ྃ །གདུལ་བྱའི་དོན་སྒྲུབ་དབང་གི་རྒྱལ་པོ་དཔལ་ལྡན་བླ་མ་
ལ་ཕྱག་འཚལ། །རབ་འབྱམས་ཕྱོགས་བཅུའི་རྒྱལ་བ་མཆོད་པ་བས། །རྗེ་བཙུན་བླ་མའི་བ་སྤུ་གཅིག་མཆོད་པས། །བསོད་ནམས་ཕུང་པོ་ཁྱད་པར་འཕགས་སོ་ཞེས། །ཁྱབ་བདག་རྡོ་རྗེ་འཆོང་གིས་གསུངས་པའི་ཕྱིར། །དད་
319

བླ་མཆོད་སྐོར་
པའི་དཔལ་འབར་སྐལ་ལྡན་གང་ཟག་གིས། །དངོས་གྲུབ་དཔལ་འབར་དྲིན་ཆེན་ཆོས་ཀྱི་རྗེ། །བཀྲ་ཤིས་དཔལ་འབར་མཆོད་པའི་ཡོ་བྱད་ཀྱིས། །བསོད་ནམས་དཔལ་འབར་སླད་དུ་མཆོད་པར་རིགས། །འདིར་དངོས་གྲུབ་དང
ཡོན་ཏན་ཐམས་ཅད་ཀྱི་རྩ་བ་བླ་མ་དམ་པ་མཆོད་པའི་ཚུལ། དཔལ་འཁོར་ལོ་བདེ་མཆོག་རྩ་བ་དང་བཤད་པའི་རྒྱུད་རྣམས་ལས་གསུངས་པ་ལྟར། ཉམས་སུ་བླང་བར་བྱ་བ་ལ་གསུམ། སྦྱོར་བ་དང༌། དངོས་གཞི་དང༌། རྗེས་
སོ། །དང་པོ་ནི་གནས་ཡིད་དུ་འོང་བར། བླ་མ་རྣམས་དང་དཀོན་མཆོག་གི་རྟེན་མཛེས་ཤིང་མཐོ་བར་བཞུགས་སུ་གསོལ་ལ། སྟེང་དུ་བླ་རེ་དང༌། གདུགས་དང༌། རྒྱལ་མཚན་དང༌། བ་དན་ལ་སོགས་པས་བརྒྱན་ཅིང་། ས་
གཞི་བསྟར་བ་སྤོས་ཆུས་བྱུག་པ་ལ། བླ་མ་བརྒྱུད་པ་རེ་རེ་ཞིང་། ཆུ་གཉིས་སྔོན་དུ་འགྲོ་བའི་ཉེར་སྤྱོད་ལྔ་མཚན་པ་བཅུར་རེའམ། མ་འབྱོར་ན་རེ་རེ་བཤམ། རྩ་བའི་བླ་མ་ལ་མཆོད་པ་བརྒྱ་རྩ་གཅིག་གམ། མ་འབྱོར་ན་བཅུ་
བཤམ། གཞན་ཡང་ཡི་དམ་དང༌། སངས་རྒྱས་སྲས་བཅས་ལ་ཅི་འབྱོར་པའི་མཆོད་པ་བཤམ་སྟེ། དེ་ཐམས་ཅད་ཀྱང་རྒྱུ་བཟང་ཞིང་བཀོད་པ་མཛེས་པ། སྐྱེ་བོ་གཞན་གྱིས་མཐོང་ན་དད་པ་སྐྱེ་བ། རང་གིས་འབྱོར་པ་གང་ཡོད་
ཐམས་ཅད་མཆོད་པའི་ཡོ་བྱད་དུ་ཕུལ་བ་ལྟ་བུ་རྒྱ་ཆེ་ཞིང་གྲངས་མང་བར་བྱའོ། །གཉིས་པ་དངོས་གཞི་ལ་གསུམ། མཆོད་པ་བྱིན་གྱིས་བརླབ་ཅིང་སྔོན་འགྲོ་བྱ་བ། མཆོད་པའི་ཡུལ་སྤྱན་དྲང་བ། དེའི་སྤྱན་སྔར་མཆོད་ཅིང་
320

ཉེར་གཅིག་
আ
།ཚོགས་བསག་པའོ། །དང་པོ་ནི་སྒྲུབ་པ་པོ་རྣམས་རྟེན་ལ་ཁ་ཕྱོགས་པར་འདུག་ལ། མཆོད་རྫས་རྣམས་བསང་སྦྱངས་བསྐྱེད་ཅིང་བྱིན་གྱིས་བརླབས་ལ་རོལ་མོའི་སྒྲ་རྒྱ་ཆེར་བྱའོ། །དེ་ནས་དཀོན་
མཆོག་གསུམ་ལ་སྐྱབས་སུ་འགྲོ་བ་དང༌། སེམས་ཅན་ཐམས་ཙོད་ལ་དམིགས་པའི་བྱང་ཆུབ་ཀྱི་སེམས་དང༌། ཚད་མེད་པ་བཞི་བསྒོམ་པ་རྣམས་ཡུན་རིང་དུ་བྱའོ། །གཉིས་པ་ནི། རང་སྐད་ཅིག་གིས་འཁོར་ལོ་བདེ་མཆོག་ཏུ་
གསལ་བའི་ཐུགས་ཀར་ཟླ་བའི་དཀྱིལ་འཁོར་གྱི་སྟེང་དུ་ཧཱུྃ་སྔོན་པོ། དེ་ལས་འོད་ཟེར་དཔག་ཏུ་མེད་པ་འཕྲོས་པས། རང་བཞིན་གྱི་གནས་ནས་རྩ་བའི་བླ་མ་དམ་པ་རྣམས་ལ་བརྒྱུད་པའི་བླ་མ་ཡི་དམ་རྒྱལ་བ་སྲས་བཅས་ཀྱི་ཚོགས་
ཀྱིས་བསྐོར་བ་སྤྱན་དྲངས་པར་བསམས་ལ། ཨོྃ་བཛྲ་ས་མཱ་ཛཿ ཞེས་བརྗོད་དོ། །དེ་ལྟར་སྤྱན་དྲངས་པས། མདུན་དུ་རིན་པོ་ཆེའི་ཁྲི་སེང་གེ་བརྒྱད་ཀྱིས་བཏེག་པའི་སྟེང་དུ་སྣ་ཚོགས་པདྨ་དང་ཟླ་བའི་དཀྱིལ་འཁོར་ལ། དུས་
གསུམ་སངས་རྒྱས་ཐམས་ཅད་ཀྱི་ངོ་བོ་རྩ་བའི་བླ་མ་དམ་པ་བཅོམ་ལྡན་འདས་རྡོ་རྗེ་འཆང་ཆེན་པོ་རྡོ་རྗེ་ཆོས་ཀྱི་རྣམ་པ་ཅན་སྐུ་མདོག་དམར་པོ་ཞལ་གཅིག་པ། ཕྱག་གཉིས་ཀྱིས་རྡོ་རྗེ་དང་དྲིལ་བུ་ཐུགས་ཀར་བསྣོལ་ནས་འཛིན་
དུས་
པ། ཞབས་གཉིས་རྡོ་རྗེའི་སྐྱིལ་ཀྲུང་གིས་བཞུགས་པ་རལ་པའི་ཐོར་ཅོག་དང་ཐོད་པའི་ཕྲེང་བའི་ཅོད་པཎ་ཅན། ཕྱག་རྒྱ་དྲུག་གིས་སྤྲས་པ། སྐུ་ལས་འོད་ཟེར་གྱི་ཚོགས་དཔག་ཏུ་མེད་པ་འཕྲོ་བ། ཞལ་འཛུམ་བག་དང་ལྡན་པས་
321

བདག་ལ་དགྱེས་བཞིན་དུ་བཞུགས་བར་བསམ། དེའི་མཐའ་སྐོར་དུ་བརྒྱུད་པའི་བླ་མ་དམ་པ་རྣམས་དང༌། ཡི་དམ་དཀྱིལ་འཁོར་ལྷ་ཚོགས་སངས་རྒྱས་དང་བྱང་ཆུབ་སེམས་དཔའ་འཕགས་པ་ཉན་ཐོས་རང་སངས་རྒྱས་འཇིག་རྟེན་
སྐྱོང་བའི་ཚོགས་དང་བཅས་པ་མངོན་སུམ་བཞིན་དུ་བཞུགས་པར་བསམ་མོ། །གསུམ་པ་ལ་ཚོགས་བསག་བཅུ་གསུམ་ལས། དང་པོ་ཕྱག་གིས་མཆོད་པ་ནི། རང་གི་ལུས་བླ་མ་ལ་ཕུལ་བར་བསམས་ལ། དངོས་སུ་ཡན་ལག་
ལྔ་ས་ལ་གཏུགས་པའི་ཕྱག་བྱ་ཞིང༌། ངག་ཏུ། གང་གི་དྲིན་གྱིས་བདེ་ཆེན་གནས། །སྐད་ཅིག་གིས་ནི་ཐོབ་འགྱུར་བ། །བླ་མ་རིན་ཆེན་ལྟ་བུ་ཡི། །རྡོ་རྗེ་ཅན་ཞབས་པད་ལ་འདུད། །གང་གིས་སྐྱེ་དང་འཇིག་པ་དག །རིང་དུ་
ཡོངས་སུ་སྤོང་གྱུར་ཅིང༌། །སེམས་ཅན་ཀུན་ལ་ཐམས་ཅད་དུ། །ཕན་དགོངས་ཁྱོད་ལ་ཕྱག་འཚལ་ལོ། །རྒྱུད་རྣམས་ཀུན་གྱི་དོན་འཛིན་ཅིང་། །སེམས་ཅན་ཀུན་ལ་ཀུན་སྩོལ་པ། །ཀུན་མཆོག་རྡོ་རྗེ་འཆང་དབང་ལ། །རྟག་ཏུ་
ཕྱག་འཚལ་གསོལ་བ་འདེབས། །རྫོགས་སངས་རྒྱས་ལས་མངོན་སུམ་དུ། །ཁྱོད་ཀྱིས་ཆོས་ཀུན་ཐུགས་ཆུད་པས། །མདའ་འཛིན་སྤྱོད་པ་མཛད་པ་ལ། །རྟག་ཏུ་ཕྱག་འཚལ་གསོལ་བ་འདེབས། །ཐུབ་པས་ཐུབ་པར་ལུང་བསྟན་
ཅིང༌། །ཆོས་རྣམས་དོན་སྟོན་ཀླུ་སྒྲུབ་མཆོག །བདེ་བ་ཅན་དུ་གཤེགས་པ་ལ། །རྟག་ཏུ་ཕྱག་འཚལ་གསོལ་བ་འདེབས། །ཉིད་ཀྱིས་དེ་ཉིད་མཆོག་བརྙེས་ནས། །དམན་མོས་སེམས་ཅན་དོན་གྱི་ཕྱིར། །རྔོན་པའི་ཆ་ལུགས་འཛིན་
22
322

আ
།པ་ལ། །རྟག་ཏུ་ཕྱག་འཚལ་གསོལ་བ་འདེབས། །ཡི་གེའི་སྦྱོར་བ་སྤངས་ནས་སུ། །བརྩོན་པས་ཉ་རྒྱུ་གསོལ་མཛད་དེ། །བརྩེ་བས་གཞན་དོན་མཛད་པ་ལ། །རྟག་ཏུ་ཕྱག་འཚལ་གསོལ་བ་
འདེབས། །རྒྱལ་པོའི་བྱ་བ་རབ་སྤངས་ནས། །སྦྲུལ་འཚོང་རྗེས་སུ་སྒྲུབ་མཛད་དེ། །ཀཉྩིའི་གྲོང་དུ་གྲུབ་པ་ལ། །རྟག་ཏུ་ཕྱག་འཚལ་གསོལ་བ་འདེབས། །ཡེ་ཤེས་མཁའ་འགྲོས་རྗེས་གནང་ཞིང༌། །གཞན་དོན་སྤྱོད་པས་དོན་
གསུམ་མཛད། །རྡོ་རྗེ་དྲིལ་བུ་འཛིན་པ་ལ། །རྟག་ཏུ་ཕྱག་འཚལ་གསོལ་བ་འདེབས། །དམ་པའི་དེ་ཉིད་དོན་རྟོགས་ཏེ། །བརྩེ་བས་རུས་སྦལ་ཞབས་ལྡན་པས། །སེམས་ཅན་སྨིན་པར་མཛད་པ་ལ། །རྟག་ཏུ་ཕྱག་འཚལ་གསོལ་
བ་འདེབས། །ཁྱོད་ནི་བརྩོན་པས་གྲུབ་བརྙེས་ཏེ། །འབར་བས་འབར་བའི་སྤྱོད་འཛིན་ཅིང༌། །ཀུན་ལ་ཕན་པར་མཛད་པ་ལ། །རྟག་ཏུ་ཕྱག་འཚལ་གསོལ་བ་འདེབས། །ནུས་པ་ལ་ནི་མངའ་བརྙེས་ཤིང༌། །སྤྱོད་པ་ཀུན་གྱིས་
རྨད་བྱུང་བས། །འཇིག་རྟེན་འདྲེན་པར་མཛད་པ་ལ། །རྟག་ཏུ་ཕྱག་འཚལ་གསོལ་བ་འདེབས། །རྣལ་འབྱོར་དབང་ཕྱུག་གུ་ཧྱ་པ། །བརྩེ་བས་ལོག་འདྲེན་རྣལ་འབྱོར་མ། །བཏུལ་ནས་འགྲོ་བ་སྐྱོང་བ་ལ། །རྟག་ཏུ་ཕྱག་འཚལ་
གསོལ་བ་འདེབས། །མི་མཐུན་ཕྱོགས་རྣམས་རབ་སྤངས་ཏེ། །དཀར་པོ་རྣམ་པར་འཕེལ་མཛད་པ། །རྣམ་པར་རྒྱལ་བའི་ཞབས་པད་ལ། །རྟག་ཏུ་ཕྱག་འཚལ་གསོལ་བ་འདེབས། །གྲུབ་ནས་གྲུབ་པའི་ལམ་སྟོན་ཅིང༌། །གྲོལ་
323

བླ་མཆོད་སྐོར་
ནས་རྣལ་འབྱོར་ཕན་མཛད་པ། །བར་མའི་སློབ་དཔོན་དམ་པ་ལ། །རྟག་ཏུ་ཕྱག་འཚལ་གསོལ་བ་འདེབས། །ཏིལ་བརྡུངས་པས་ནི་རབ་གྲུབ་པས། །སྐལ་ལྡན་གཞན་ལ་བརྩེ་བ་ཅན། །མུ་སྟེགས་རྣམ་པར་སུན་འབྱིན་ལ། །རྟག་
ཏུ་ཕྱག་འཚལ་གསོལ་བ་འདེབས། །བྲམ་ཟེ་ལས་ནི་རབ་བྱུང་ཞིང༌། །གནས་ལྔ་ལ་ནི་རབ་སྦྱངས་པ། །དཀའ་བས་དམ་པ་སྟེན་པ་ལ། །རྟག་ཏུ་ཕྱག་འཚལ་གསོལ་བ་འདེབས། །ཤེས་བྱ་ལ་ནི་རབ་མཁས་ཤིང༌། །ནུས་པ་ཀུན་
ལ་ཐོགས་མེད་པ། །ཕ་ན་ཕིང་གུར་གྲགས་པ་ལ། །རྟག་ཏུ་ཕྱག་འཚལ་གསོལ་བ་འདེབས། །སྐད་གཉིས་སྨྲ་བའི་མཆོག་གྱུར་ཅིང༌། །ཤེས་རབ་ལྡན་པས་ཕན་མཛད་པ། །བརྩེགས་པའི་མཐའ་དང་ལྡན་པ་ལ། །རྟག་ཏུ་ཕྱག་
འཚལ་གསོལ་བ་འདེབས། །བརྩོན་པས་དཀའ་བ་ཆེར་མཛད་དེ། །རྒྱུད་ཀུན་འདྲེན་མཛད་སྐད་གཉིས་སྨྲ། །རྗེ་བཙུན་བློ་གྲོས་གྲགས་པ་ལ། །རྟག་ཏུ་ཕྱག་འཚལ་གསོལ་བ་འདེབས། །འཇམ་པའི་དབྱངས་ཀྱིས་མངོན་སུམ་
དུ། །ཁྱོད་ལ་བྱིན་གྱིས་བརླབས་པ་ཡིས། །ཤེས་བྱ་ཀུན་ལ་ཐོགས་མེད་ལྡན། །རྒྱུད་ཀུན་གྱི་ནི་བདག་པོར་གྱུར། །ཀུན་དགའ་སྙིང་པོར་གྲགས་པ་ཡི། །དཔལ་ལྡན་ས་སྐྱར་བཞུགས་གྱུར་ཅིང༌། །བདེ་བ་ཅན་དུ་གཤེགས་པ་
ལ། །རྟག་ཏུ་ཕྱག་འཚལ་གསོལ་བ་འདེབས། །གང་གི་སྲས་ཀྱི་ཐུ་བོ་པ། །འཇམ་པའི་དབྱངས་ཀྱིས་བྱིན་རླབས་པས། །གནས་ལྔ་ལ་ནི་རབ་མཁས་ཤིང་། །བསོད་ནམས་ཡེ་ཤེས་རྩེར་གྱུར་པ། །ཉིད་ཀྱིས་གཞན་དོན་རྫོགས་
324

ཉེར་གསུམ་
আ
།མཛད་ནས། །འཇིག་རྟེན་རྣམས་ནི་གཞུགས་པའི་ཕྱིར། །བདེ་བ་ཅན་དུ་གཤེགས་པ་ལ། །རྟག་ཏུ་ཕྱག་འཚལ་གསོལ་བ་འདེབས། །ཁྱེད་ཀྱི་ཐུགས་ནི་འཇམ་དབྱངས་ལྟར། །ཤེས་བྱ་ཀུན་ལ་མ་
རྨོངས་ཤིང༌། །འཇིག་རྟེན་ཀུན་གྱི་རྩ་ལག་ཏུ། །དགོངས་པ་ཁྱེད་ཀྱི་གྲགས་པ་ཡིས། །རྒྱལ་མཚན་དྲི་མ་མེད་པ་ཐོབ། །ངོ་མཚར་དུ་མའི་སྤྱོད་པ་འཛིན། །ཀུན་ནས་ཡོན་ཏན་ལྡན་ཁྱོད་ལ། །རྟག་ཏུ་ཕྱག་འཚལ་གསོལ་བ་
འདེབས། །བརྩེ་བས་སེམས་ཅན་ཐམས་ཅད་ལ། །དཔལ་འབྱོར་ཆེན་པོའི་འོད་ཟེར་གྱིས། །རྟག་ཏུ་སྐྱོང་བར་མཛད་ཁྱོད་ལ། །རྟག་ཏུ་ཕྱག་འཚལ་གསོལ་བ་འདེབས། །འགྲོ་ཀུན་དགའ་མཛད་ཡོན་ཏན་རྒྱལ་མཚན་
འཛིན། །ཆོས་ཀྱི་དཔལ་གྱིས་སྲིད་པ་གསུམ་ན་གསལ། །རྨད་དུ་བྱུང་བའི་ཕྲིན་ལས་བཟང་པོ་ཅན། །མཚུངས་མེད་ཆོས་ཀྱི་རྗེ་ལ་ཕྱག་འཚལ་ལོ། །བློ་གྲོས་ཆེན་པོ་བསྟན་པའི་རྒྱལ་མཚན་འཛིན། །ཆོས་ཀྱི་དཔལ་གྱིས་མཐའ་
ཡས་འགྲོ་རྣམས་ལ། །ཕན་བདེ་བཟང་པོ་འབད་མེད་སྩོལ་མཛད་པའི། །ཆོས་ཀྱི་རྒྱལ་པོའི་ཞབས་ལ་ཕྱག་འཚལ་ལོ། །དཀོན་མཆོག་གསུམ་དངོས་བླ་མ་གུས་པས་བསྟེན། །ཟབ་མོའི་ལམ་གྱི་རྨད་བྱུང་ཡོན་ཏན་བརྙེས། །སྙན་
བརྒྱུད་བདུད་རྩིས་གདུལ་བྱ་ཚིམ་མཛད་དཔལ། །ཞང་སྟོན་ཆོས་ཀྱི་རྗེ་ལ་ཕྱག་འཚལ་ལོ། །བསོད་ནམས་ཡེ་ཤེས་ཚོགས་ལས་འཁྲུངས་པའི་དཔལ། །གསུང་ངག་རིན་ཆེན་གཏེར་གྱི་མཛོད་བཟུང་ནས། །དད་ལྡན་སྐུ་བཞིའི་
325

བླ་མཆོད་སྐོར་
དཔལ་ལ་འགོད་མཛད་པ། །རྒྱལ་བ་བྲག་ཕུག་པ་ལ་ཕྱག་འཚལ་ལོ། །ཤིན་ཏུ་གཏིང་དཔག་དཀའ་བའི་བློ་གྲོས་ཀྱིས། །ཕྱི་ནང་རྟེན་འབྲེལ་ཟབ་མོ་ཐུགས་སུ་ཆུད། །གཟུང་འཛིན་རྟོག་པས་མི་གཡོ་ཏིང་འཛིན་བརྟན། །མཚུངས་
མེད་རི་ཁྲོད་པ་ལ་ཕྱག་འཚལ་ལོ། །དཔལ་ལྡན་རྩ་བའི་བླ་མ་བཀའ་དྲིན་ཅན། །ཚུལ་ཁྲིམས་དམ་ཚིག་ཚོགས་རྣམས་སྲོག་བཞིན་བསྲུངས། །འགྲོ་ཀུན་བརྩེ་བས་བུ་གཅིག་ལྟ་བུར་གཟིགས། །འདྲེན་མཆོག་འགྲོ་བའི་མགོན་ལ་
ཕྱག་འཚལ་ལོ། །བསོད་ནམས་ཡེ་ཤེས་ཚོགས་གཉིས་མཐར་ཕྱིན་པས། །ནོར་བུ་རིན་ཆེན་རྒྱལ་མཚན་རྩེར་སོན་ལྟར། །དཔལ་འབྱོར་བཟང་པོའི་འབྲས་སྩོལ་ཆོས་ཀྱི་རྗེ། །ཐམས་ཅད་མཁྱེན་པའི་ཞབས་ལ་ཕྱག་འཚལ་
ལོ། །ཞེས་བླ་མ་རྣམས་ལ་ཕྱག་བྱ་ཞིང༌། ཆོས་དབྱིངས་རྣམ་དག་དབྱིངས་ལས་མ་གཡོས་ཀྱང༌། །ཐབས་ཀྱི་ཁྲོ་བོའི་སྐུར་སྟོན་གདུག་པ་འདུལ། །ཆེ་བའི་ཆེ་མཆོག་ལྷ་ཡི་ལྷར་གྱུར་པ། །ཀུན་བཟང་ཧེ་རུ་ཀ་ལ་ཕྱག་འཚལ་
ལོ། །བདག་མེད་དབང་ཕྱུག་སྐུ་དང་གཉིས་མེད་ཅིང༌། །བདེ་ཆེན་འོད་གསལ་དག་པའི་དཀྱིལ་འཁོར་ནས། །རྒྱལ་བ་སྲས་བཅས་ལ་སོགས་སྤྲིན་འཕྲོ་མ། །རྡོ་རྗེ་ཕག་མོའི་སྐུ་ལ་ཕྱག་འཚལ་ལོ། །དུས་གསུམ་བདེ་བར་
གཤེགས་པའི་ཡེ་ཤེས་སྐུ། །འཁོར་བ་སྟོངས་པར་མཛད་པའི་ཐུགས་རྗེ་ཡིས། །གདུལ་བྱ་ཀུན་མཁྱེན་ས་ལ་འགོད་མཛད་པ། །རིག་ལྔ་བདེ་བར་གཤེགས་པ་ལ་ཕྱག་འཚལ་ལོ། །ནམ་མཁའ་ལྟ་བུར་ཐམས་ཅད་ཐོགས་མེང་
326

আ
།ཅིང༌། །འདོད་དགུ་བསྒྱུར་བའི་རྫུ་འཕྲུལ་ལུས་དང་ལྡན། །ཐུགས་དམ་དབང་གིས་སྒྲུབ་ལ་བརྩེར་དགོངས་པ། །གནས་གསུམ་མཁའ་འགྲོའི་ཚོགས་ལ་ཕྱག་འཚལ་ལོ། །ཉོན་མོངས་རྣམ་དག་ཡེ་
ཤེས་སྐུ་བརྙེས་ཏེ། །སྲིད་པའི་འཁོར་ལོ་མ་ལུས་གཙོད་པའི་ཕྱིར། །ཐབས་མཁས་ཐུགས་རྗེས་འགྲོ་བ་འདྲེན་མཛད་པ། །རྒྱལ་ཉིད་རྡོ་རྗེའི་ཞབས་ཀྱི་པད་ལ་འདུད། །ཅེས་ཡི་དམ་ལ་ཕྱག་བྱའོ། །གཉིས་པ་མཆོད་པ་འབུལ་བ་
ནི། སྔར་བཤམས་ཤིང་བྱིན་གྱིས་བརླབས་པའི་མཆོད་རྫས་རྣམས། བཟང་ཞིང་རྒྱ་ཆེ་བར་བསམས་ལ། ངག་ཏུ། སྟོང་གསུམ་འདི་དང་སྟོང་གསུམ་གཞན་དག་ན། །ལྷ་རྫས་མཆོད་ཡོན་ཇི་སྙེད་ཡོད་པ་རྣམས། །དཔལ་ལྡན་བླ་
མ་རྡོ་རྗེ་འཆང་ལ་འབུལ། །ཐུགས་རྗེས་འགྲོ་བའི་དོན་ཕྱིར་བཞེས་སུ་གསོལ། །ཨོཾ་བཛྲ་སཏྭ་གུ་རུ་པ་དེ་བྷྱཿ སརྦ་སཏྭ་ཨུ་པ་ཀ་ར་ཎ་ཡ་ཨཧཱུྃ་སྭཱ་ཧཱ། ཞེས་པས་མཆོད་ཡོན་འབུལ། དེ་བཞིན་དུ་ཚིགས་བཅད་རྐང་པ་ཐ་མ་
གཉིས་དང༌། གོང་མ་སྔར་བཞིན་ལས། རྐང་པ་གཉིས་པའི་མཆོད་ཡོན་གྱི་ཚབ་ཏུ། ཞབས་བསིལ་དང༌། སྔར་གྱི་ཨནྱཱཾ་གྱི་ཚབ་ཏུ། པཱ་ཏྱཾ་བཅུག་པས་ཞལ་བསིལ་འབུལ། དེ་བཞིན་དུ་མེ་ཏོག་དང༌། པུཥྤ། བདུག་སྤོས་
དང་། དྷཱུ་པཾ། མར་མེ་དང་། ད